《鹧鸪天 高啸桐病中索赋》
清代·朱祖谋

眼底罡风事事新。太虚何用竞浮云。偶然出手从卢雉，未肯低头拾惠文。

忧国病，苦吟身。全家捣药起秋尘。酒船茶具江天好，乞取鸬鹚自在春。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。